Дастаткова яе ў кінаканцэртнай зале “Астравец”, што ўваходзіць у структуру новага ўтварэння. Як нам распавяла дырэктар Цэнтра Наталля Літвін, аншлагі ў ім збіраюць не толькі расійскія выканаўцы, але і айчынныя: Дзмітрый Калдун, Вольга Плотнікава, “Дразды”, “Aura”, Саша Нэма, Іван Буслай, Аляксандр Звяровiч, Ядвіга Паплаўская і Аляксандр Ціхановіч. (Для цікаўных прывяду цэннік: Калдун за кожны з двух сваіх канцэртаў атрымаў па 60 мільёнаў рублёў, кошт білетаў на “Драздоў” вагаецца ад 50 да 70 тысяч.) Плануецца і будаўніцтва новай канцэртнай залы на тысячу месцаў — з усімі выгодамі для публікі ды артыстаў (старая змяшчае толькі 400 гледачоў, і, да прыкладу, грымёрак тут няма)... Дарэчы, на стале Наталлі Валер’еўны мы заўважылі плакат з анонсам выступлення Аляксандра Саладухі — вось ужо хто “біток” збярэ, напэўна! А вось ці назіраюцца “біткі” ў гуртках РЦКiНТ (іх тут больш за дваццаць — ад народнага хору ветэранаў працы да народнага тэатра)?..